劇中嘅主角小露寶係一間機械人學校嘅學生，呢間學校專門訓練啲機械人學生成為人類嘅好朋友，因應每個學生嘅本身設計嘅特點嚟到幫助人類嘅日常生活、建設社會，每次返學嘅時候，鋼鐵老師就會因應學生喺人類社會上所貢獻過嘅事而畀分數，差得好緊要嘅就得最低嘅零雞蛋，而做得好好得到一百分滿分嘅學生重會獎一個心心貼紙擺喺個身上，作為可以成為a級機械人嘅模範標誌。